אין לבלבל עם אין לבלבל ערך זה, העוסק ביזם, עם הערך "ירון יצחק בן-נון", העוסק בראש המועצה המקומית גדרה לשעבר.

**ירון בן נון** (נולד ב-19 במאי 1970) הוא מייסד חברת נוסטרומו, יזם, במאי סרטים, משורר ואקטיביסט. כיום מכהן כחבר בדירקטוריון וכמנהל הטכנולוגי של חברת נוסטרומו. זוכה פרס אקו"ם לשנת 1995.

ביוגרפיה
--------

ירון בן נון הוא בנם של אריאלה ואביהו בן נון והוא השלישי בגילו בין חמשת ילדיהם. בן נון שירת בצה"ל כטייס סקייהוק בטייסת 116 שבחיל האוויר בתקופת כהונתו של אביו כמפקד החיל. במהלך שירותו הצבאי פרסם בן נון ספר שירים בשם "גיחה מעל לביצה הטובענית" תחת שם העט סגן יב"ן.

### קריירה אומנותית

לאחר שירותו הצבאי החל בקריירת בימוי. הוא ביים מספר סרטים דוקומנטאריים, וביניהם "נופל וקם - סיפורה של שב"ק ס'", ו"מלאך הגיהנום". הוא ביים קליפים רבים, בהם את הקליפ של השיר "קסם" של עמיר לב, עליו זכה בפרס אקום בקטגוריית הוידיוקליפ לשנת 1995. ואת הקליפים של השירים "לא יודע" של יהודה פוליקר, ״אל תגידו לי״, ״אימפריה״ ו״נופל וקם״ של להקת שב"ק ס׳ וכן את ״מדברים על שלום״ ו״תספור את החבר׳ה״ של מוקי. כמו כן ירון ביים את הקליפ לשיר ״מנועים קדימה״ של אביב גדג׳. כשצילם את ״מלאך הגיהנום״ באמסטרדם (סרט שעוסק בג׳יגולו ישראלי-אמריקאי) הכיר את אנה שפור, במאית הולנדית שפיתחה פורמט דוקומנטארי בו היא נתנה לילדי מהגרים מצלמות ושלחה אותם לצלם את חייהם. בשנת 2005, ירון הביא את הפורמט לישראל ויזם יחד עם המפיק משה לווינסון צילום סדרה כזאת עם נוער ברמלה. לסדרה, שכללה 10 פרקים, קראו "גלויות מכאן". ערוץ רשת (כיום ערוץ 13) מימן את הסדרה ודורון צברי היה המנהל האמנותי שלה. העבודה בשיטה זו העניקה לדורון צברי (ב-2006–2007) את ההשראה לתת לדנה ספקטור מצלמה ולשלוח אותה לצלם בעצמה את חייה. לימים, פיתח צברי עם רם לנדס את הסדרה "מחוברים" שעשתה לראשונה שימוש בטכניקה הזו בפריים טיים. הפורמט נמכר למדינות רבות בעולם.

### קריירה בתחום האנרגיה

בשנת 2009 החל לעבוד בחברות הזנק בתחום האנרגיה, ובשנת 2017 הקים, יחד עם חברו מילדות, אייל זיו את חברת נוסטרומו, המפתחת פתרון לאגירת אנרגיה למערכות מיזוג אוויר באמצעות קרח. המשקיעים הראשונים בנוסטרומו היו חברת ״תעבורה״ (שי לבנת), קובי ריכטר ורמי אונגר ומנורה-מבטחים. בינואר 2021 התמזגה נוסטרומו עם חברת סומוטו והחלה להיסחר בבורסה לניירות ערך בתל אביב.

פעילות חברתית
-------------

ירון היה ממובילי מחאת הגז ומראשי הליכודניקים החדשים. כמו כן, הוא היה פעיל מרכזי במחאה נגד היועץ המשפטי לממשלה, ואף נעצר במהלך אחת ההפגנות בכיכר גורן בפתח תקווה.

קישורים חיצוניים
----------------

* 

* ירון בן נון, ברשת החברתית פייסבוק

* ירון בן נון, ברשת החברתית LinkedIn

* ירון בן נון, סרטונים בערוץ היוטיוב

הערות שוליים
------------

1. ↑  טל שחף, ‏הכירו את ירון בן נון: יזם, איש שיווק, משורר, טייס, אקטיביסט. רוצה לשנות את העולם, באתר גלובס, 25 בינואר 2019
2. ↑  גיחה מעל לבצה הטובענית : שירים / סגן יב"ן | יב"ן | הספרייה הלאומית, באתר www.nli.org.il
3. ↑  עכבר העיר, האזינו: שב"ק ס' חוזרים מחאתיים מתמיד, באתר הארץ, 10 ביוני 2012
4. ↑  *kesem - amir lev קסם - עמיר לב*, נבדק ב-2021-08-04
5. ↑  *יהודה פוליקר - לא יודע*, נבדק ב-2021-08-05
6. ↑  חדש על המסך, באתר הארץ, 23 במרץ 2005
7. ↑  עכבר העיר, "מחוברים" נמכרה לארצות הברית: "זו טלוויזיה פורצת דרך", באתר הארץ, 5 באוקטובר 2010  
לי-אור אברבך, ‏הצלחה ישראלית במיפ: "מחוברים" נמכרה לשידור בארה"ב, באתר גלובס, 5 באוקטובר 2010
8. ↑  אביב לוי, ‏אוגרים אנרגיה: נוסטרומו של קובי ריכטר, רמי אונגר ותעבורה מגיעה לבורסה דרך מיזוג עם סומוטו, באתר גלובס, 12 באוגוסט 2020  
אתר למנויים בלבד יורם גביזון, נוסטרומו תתקין מערכת לאגירת אנרגיה בבניין משרדים בלוס אנג'לס, באתר TheMarker‏, 13 בספטמבר 2020
9. ↑  אתר למנויים בלבד יורם גביזון, סומוטו חתמה על הסכם מחייב למיזוגה עם נוסטרומו - ולפיצול פעילותה, באתר TheMarker‏, 27 בדצמבר 2020  
TASE, נוסטרומו אנרגיה לימיטד - מאיה – מערכת אינטרנט להודעות | הבורסה לניירות ערך, באתר מאיה (הודעות לבורסה)
10. ↑  אתר למנויים בלבד שוקי שדה, ירון בן נון רצה להיות מהפכן - ובסוף הקים סטארט-אפ חדשני, באתר TheMarker‏, 28 באוגוסט 2020
11. ↑  יונתן קירשנבאום, ‏מוצ"ש אצל היועמ"ש / אלפים הפגינו אמש (ש') בפתח תקווה - "השחיתות תשמיד אותנו", באתר דבר העובדים בארץ ישראל, 6 באוגוסט 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438486305171
* VIAF: 119148874379549620646
* WorldCat (עם VIAF): 119148874379549620646

 |